Na temelju članka 35. stavka 1. točke 1. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 30. Statuta Općine Brestovac („Službeni glasnik Općine Brestovac“ broj 2/2018), Općinsko vijeće Općine Brestovac na svojoj 24. sjednici održanoj dana 8.svibnja 2020. godine, donijelo je

# STATUTARNU ODLUKU

**o izmjenama i dopunama Statuta Općine Brestovac**

**Članak 1.**

Ovom Statutarnom Odlukom mijenja se i dopunjuje Statut Općine Brestovac („Službeni glasnik Općine Brestovac", broj 2/2018) - u nastavku teksta: Statut.

# Članak 2.

U cijelom tekstu Statuta riječi: „središnje tijelo državne uprave“ u određenom broju i padežu zamjenjuje se riječima: „tijelo državne uprave“ u odgovarajućem broju i padežu.

# Članak 3.

# Članak 5.Statuta mijenja se i glasi:

# „Grb Općine Brestovac je stablo na zelenom brijegu u plavom, desno u visini debla zlatna/žuta sedmerokraka zvijezda, lijevo srebrni/bijeli polumjesec“.

# Članak 4.

U članku 46., stavku 4, alineji 24. riječi „odnosno poslova državne uprave, ako su preneseni na Općinu“ zamjenjuju se riječima „odnosno povjerenih poslova državne uprave“.

# Članak 5.

Članak 49. Statuta mijenja se i glasi:

„Općinski načelnik može osnovati savjetodavno – stručno tijelo do pet članova, radi obavljanja poslova koji su u njegovom djelokrugu. Općinski načelnik u obavljanju poslova iz samoupravnog djelokruga Općine Brestovac ima pravo obustaviti od primjene opći akt Općinskog vijeća u roku od 8 dana od dana donošenja, ako ocijeni da je tim aktom povrijeđen zakon ili drugi propis, te zatražiti od Općinskog vijeća da u roku od 8 dana od donošenja odluke o obustavi otkloni uočene nedostatke. Ako Općinsko vijeće to ne učini, općinski načelnik dužan je bez odgode o tome obavijestiti nadležno tijelo državne uprave u čijem je djelokrugu opći akt i dostaviti mu odluku o obustavi općeg akta. Općinski načelnik ima pravo obustaviti od primjene akt Mjesnog odbora, ako ocijeni da je taj akt u suprotnosti sa zakonom, Statutom i općim aktima Općinskog vijeća.”

# Članak 6.

Članak 89. Statuta mijenja se i glasi:

„Upravno tijelo u izvršavanju općih akata Općinskog vijeća donosi pojedinačne akte kojima rješava o pravima, obvezama i pravnim interesima fizičkih i pravnih osoba (upravne stvari).

Upravno tijelo u obavljanju povjerenih poslova državne uprave rješava u upravnim stvarima u prvom stupnju.

Protiv pojedinačnih akata iz stavka 1. ovog članka, koje donosi upravno tijelo, može se izjaviti žalba nadležnom upravnom tijelu Požeško-slavonske županije.

Protiv pojedinačnih akata iz stavka 2. ovog članka, koje donosi Upravno tijelo u obavljanju povjerenih poslova državne uprave, može se izjaviti žalba nadležnom tijelu državne uprave u skladu s posebnim zakonom kojim se uređuje pojedino upravno područje.

Na donošenje pojedinačnih akata shodno se primjenjuju odredbe Zakona o općem upravnom postupku i drugih propisa.

Odredbe ovog članka odnose se i na pojedinačne akte koje donose pravne osobe kojima je odlukom Općinskog vijeća, u skladu sa zakonom, povjereno obavljanje javnih ovlasti u poslovima iz samoupravnog djelokruga Općine Brestovac.“

# Članak 7.

Članak 90. Statuta mijena se i glasi:

„Nadzor nad zakonitošću općih akata Općinskog vijeća u njegovom samoupravnom djelokrugu obavljaju nadležna tijela državne uprave, svatko u svojem djelokrugu, sukladno posebnom zakonu.

Prilikom donošenja općih akata propisanih zakonom, predsjednik Općinskog vijeća dužan je opći akt dostaviti nadležnom tijelu državne uprave u čijem je djelokrugu opći akt zajedno sa izvatkom iz zapisnika koji se odnosi na postupak donošenja općeg akta propisan Statutom i Poslovnikom, u roku od 15 dana od dana donošenja općeg akta.

Predsjednik Općinskog vijeća dužan je akte iz stavka 2. ovog članka bez odgode dostaviti općinskom načelniku.”

# Članak 8.

Članak 88. mijenja se i glasi :

„Općinski načelnik osigurava izvršenje općih akata iz članka 86. stavka 1. ovoga Statuta, na način i u postupku propisanom ovim Statutom.

Opći akti objavljuju se na službenom web portalu Općine Brestovac i „Službenom glasniku Općine Brestovac“ te stupaju na snagu najranije osmi dan od dana njihove objave.

Iznimno općim se aktom može iz osobito opravdanih razloga odrediti da stupa na snagu prvog dana od dana objave.“

# Članak 9.

Ova Statutarna odluka stupa na snagu osmog dana od dana objave u „Službenom glasniku Općine Brestovac“.

# O P Ć I N S K O V I J E Ć E O P Ć I N E B R E S T O V A C

KLASA:012-03/20-01/01

URBROJ: 2177-02/01-20-1

Brestovac,08.05.2020.g.

# PREDSJEDNIK:

# Tomo Vrhovac